**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ և «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **13.02.23թ.** |
| **N 01/34-3/2182-2023** |
| ՀՀ ֆինանսների նախարարությունը, քննարկելով «Հայաստանի Հանրապետության 2023 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ Նախագիծ), հայտնում է հետևյալը.  Նախագծով առաջարկվում է ՀՀ 2023 թվականի պետական բյուջեով նախատեսված ՀՀ կառավարության պահուստային ֆոնդից «1156. Հայաստան-Սփյուռք գործակցության ծրագիր» ծրագրի «11007.Քայլ դեպի տուն» միջոցառման գծով լրացուցիչ հատկացնել 67,452.0 հազ. դրամ (ՀՀ 2023թ. պետական բյուջեով այդ նպատակով նախատեսված է 84,182.6 հազ. դրամ), որը պայմանավորված է սփյուռքահայ պատանիների և երիտասարդների թվաքանակի 248-ով ավելացմամբ: Այսինքն, ներկայացված առաջարկությամբ միջոցառման գումարը և շահառուների թվաքանակը գրեթե կրկնապատկվում է, ինչի նպատակահարմարության և նպատակային ու ծախսային արդյունավետության վերաբերյալ բյուջետային քննարկումներ չեն իրականացվել:  Ուստի, Նախագծի վերաբերյալ հիմնավոր դիրքորոշում հայտնելու նպատակով առաջարկում ենք ներկայացնել տեղեկատվություն ծրագրի իրականացման ընթացքում մինչ օրս ծախսված միջոցների, ձեռք բերված արդյունքների, ծրագրի արդյունավետության և իրականացվող միջոցառումների առաջնահերթության վերաբերյալ, և թե ինչպես են առաջարկվող փոփոխությունները ազդելու ծրագրի նպատակների և արդյունքների վրա: Նշված տեղեկատվությունը հնարավորություն կտա ծրագրի ծավալների և շրջանակի ընդլայնման նպատակահարմարությունը դիտարկել ծրագրի արդյունքների, արդյունավետության, ոլորտային առաջնահերթությունների և առկա հարկաբյուջետային սահմանափակումների համատեքստում: | «1156. Հայաստան-Սփյուռք գործակցության ծրագիր» ծրագրի «11007.Քայլ դեպի տուն» միջոցառումն իրականացվում է 2009 թվականից:  2009-2017 թթ. միջոցառումն անվանվել է «Արի տուն»:  2018 թվականից մինչև օրս՝ «Արի տուն» բառերը փոխարինվել է «Քայլ դեպի տուն» բառերով:  2009-2018թթ. «Արի տուն» ծրագրի շրջանակներում Հայաստան է ժամանել 7653 սփյուռքահայ պատանի և երիտասարդ, իսկ 2018-2019 թթ. «Քայլ դեպի տուն» միջոցառման շրջանակներում՝ 1200 սփյուռքահայ պատանի և երիտասարդ։  Ստորև ներկայացված է 2009-2018թթ. «Արի տուն» ծրագրի և 2019-2022թթ. «Քայլ դեպի տուն» միջոցառման իրականացման արդյունքում ձևավորված միջոցառման արդյունքային ցուցանիշները.   * Մասնակիցների 20%-ը՝ ծանոթանալով ՀՀ պետական կրթական հաստատություններին, իրենց ուսումը շարունակել է ՀՀ-ում, * Մասնակիցների 15%-ը մասնակցել է նախարարության, այնուհետև գրասենյակի կողմից իրականացվող միջոցառումներին՝ մասնավորապես. «Սփյուռք ամառային դպրոց» ծրագրին, «Իմ Հայաստան» և «Կոմիտաս Վարդապետ» համահայկական փառատոններին, «Հայապահպանության գործում ունեցած նշանակալի ավանդի համար» մրցանակաբաշխութանը, «իԳործ» և «Սփյուռքի երիտասարդ առաջնորդ» միջոցառումներին, * Մասնակիցների 10%-ը հայրենադարձվել է, * Մասնակիցների 15%-ը մասնակցություն է ունեցել ՀՀ-ում իրականացված տարբեր համաժողովների և փառատոնների, * 2009 թվականից տարեկան ավելացել է նոր մասնակից երկրների ներգրավվածությունը միջոցառմանը, * Համայնքներում միջոցառման վերաբեյալ իրազեկված լինելու արդյունքում յուրաքանչյուր տարի մասնակցել ցանկացողների թվի աճ՝ 15%-ով, * Հայաստանյան կառույցների հետ կապի ձևավորում և համատեղ ծրագրերի իրականացում` 10%, * Հայաստանյան կառույցներում երիտասարդների ներգրավվածության բարձրացում՝ 15%, * Մասնակիցների կողմից հայոց լեզվի իմացության մակարդակի բարելավում՝ 100%, * Հայրենիքի, նրա պատմաճարտարապետական կոթողների, ազգային արժեքային համակարգի և ազգային մշակույթի վերաբերյալ սփյուռքահայ երիտասարդների իրազեկում՝ 100%:   2018 թվականին միջոցառման իրականացման փաստացի ծախսը կազմել է 61,789.6 հազար դրամ:  2019 թվականին միջոցառման իրականացման փաստացի ծախսը կազմել է 111,110.0 հազար դրամ:  2020 թվականին` պայմանավորված Covid-19 համավարակով և արտակարգ դրության ռեժիմով, միջոցառումն իրականացվել է առցանց եղանակով, որի ընթացքում մատուցվել է ուսուցման հետ կապված ծառայություններ: Միջոցառման իրականացման փաստացի ծախսը կազմել է 9,455.3 հազար դրամ: Միջոցառմանն առցանց մասնակցել է 201 պատանի և երիտասարդ:  2021 թվականի միջոցառման իրականացման համար ՀՀ պետական բյուջեով հատկացվել էր 143,376.9 հազար դրամ: ՀՀ-ում հայտարարված արտակարգ և ռազմական դրություններով պայմանավորված՝ ՀՀ 2021 թ. ծախսերի վերանայման անհրաժեշտության արդյունքում միջոցառման մասնակիցների թվաքանակը նվազեցվել էր՝ «800»-ից «400»-ի:  2021 թվականին միջոցառման իրականացման փաստացի ծախսը կազմել է 70,992.3 հազար դրամ: Միջոցառմանը մասնակցել է 400 պատանի և երիտասարդ:  2022 թվականին միջոցառման իրականացման փաստացի ծախսը կազմել է 75,967.4 հազար դրամ: Միջոցամանը մասնակցել է 422 սփյուռքահայ պատանի և երիտասարդ:  «Քայլ դեպի տուն» միջոցառման արդյունքն ու նպատակն է.   * Սփյուռքում հայապահպանությունը, ազգային ինքնության պահպանումն ու զարգացումը, հայրենադարձության խթանումը, Հայրենիք-Սփյուռք փոխադարձ ճանաչողության ընդլայնումն ու կապերի ամրապնդումը: * Հայաստանն աշխարհասփյուռ հայ երիտասարդների համար ճանաչելի դարձնելը, հայ ժողովրդի պատմության և մշակութային արժեքների ճանաչելիությունը, Հայաստանը՝ որպես սեփական հայրենիք գիտակցության ձևավորմումը: * Ճանաչողական այցելությունների կազմակերպում Հայաստանի պատմա­մշակութային վայրեր, կրթամշակութային հաստատություններ, գյուղական համայնքներ, հայրենագիտության և հայերենի ուսուցման արագացված դասընթացների (ըստ լեզվի իմացության մակարդակի, տարիքային խմբերի, արևմտահայերեն և արևելահայերեն բաժանումների) անցկացում: * Սփյուռքի ուծացման դիմակայությունը և մշակութային կորստի կանխումը, հայոց լեզվի պահպանումն ու տարածումը, հայերենի իմացության մակարդակի բարձրացումը, սփյուռքի համայնքներում ազգային ինքնության ձևավորումն ու զարգացումը, հայապահպանությունը, սփյուռքահայ երիտասարդ սերնդի մոտ Հայաստանը` որպես անձնական կայացման և հայրենիքում ապրելու և արարելու և հայրենադարձության ընկալման ձևավորումը: * Ընդգրկելով ավելի մեծ թվով սփյուռքահայ պատանիներ և երիտասարդներ և խթանելով սփյուռքի համայնքներում հայրենիքի նկատմամբ առաջացած մտահոգությունների, տպավորությունների, ընկալումների, ոգևորությունների, ապրումների, ցանկությունների տարածումը, ինչպես նաև հայրենասիրական ոգու բարձրացումը և հայրենանվեր գործողությունների իրականացման նպաստումը: * Սփյուռքի և Հայաստանի երիտասարդության միջև կապերի ամրապնդումը * Հայկական կառույցներում երիտասարդների ընդգրկվածության մակարդակի բարձրացումը * Սփյուռքահայ երիտասարդների մեջ հայրենասիրության և հայրենիքին աջակցելու ցանկության ձևավորումը: |